Anə́ mə́ndím mávə́ áwōnóŋ ai ndúgúdu ámǒs mə́kwé bídí, éyə̄ áfə m̀bəmbə ǹkad fwé á nə̄ nāIá ású é mod a lóm nyē, a wóne ésīā ǹtí wōē. 14Miǹkúd, evúndi, owé; mvəŋ, təge fɔ́ɔ́ ! Éyə̄ é mod ǎ taman nyémēn ású zəzə bífái a nə́ nālá. 15Ai abuí ódzíbí, bə́ nə dzǎm təgə ńtsīg ǹtól, anə́ fə ebubud óyəm é nə́ dzǎm būg évɛ̌s.[1] 16Ngə́ ō sɔ̄m wé, dzáág nə̄ ó dzye, hədá tə wánəman dí o zǎ yó. 17Tə wakə m̀bán á ndá mǎnyɔ̄ŋ a zǎ nyɔ̄dí wā, ǎ ngasíŋ fə wa. 18É mod a tíe mvol á nyɔ̂I mǎnyāŋ a fuIan ai kə́g, fa bitá, ǹsɔ́ndán ákɔ̌ŋ. 19Ávə̄ ǹkuan bod afidí dóe ámǒs ámalá ó nə anə́ wadí ai ásōŋ lásə́g, hə anə́ wawulu ai ebúbuga ákǒl. 20Ázombǒ sɔ̄dī kód ámǒs ávə́b, áyiǎ mod biá a bələ́ mīńtyé á ńnə̄m ó nə anə́ wasoe sǎŋ wɔ̂n ávə̄ŋ á yōb. 21Ngə́ ńzīzíŋ wóe wáwōg zie, váá wa bidí, ngə́ wáwōg ékōdé, váá wa mənyú. 22Éyɔŋ wǎbɔ nálā mâg mə́ ndóan mála wǎkóan nyé á ńlō, Ǹtondôbə a yi yân ai wa.